Menším favoritom boli hostia, ale aj domácich sa potrebovali konečne uchytiť. Po Nitre to bol pre Novovešťanov možno ďalší nešťastný duel, lebo ho prehrali len o šesť bodov (80:86).
"V Nitre to bol pre nás nešťastný duel, ale myslím si, že tam sme boli bližšie k víťazstvo, ako v Handlovej. V závere stretnutia sme v sobotu neubránili trojkový pokus domácich a neskôr doskok. No bol to kvalitný zápas. Zo strany domácich v niektorých fázach až zákerný," vrátil sa k súboju v Handlovej kapitán BK 04 AC LB Spišská Nová Ves Dávid Demečko.
V predchádzajúcich stretnutia na domácej palubovke bolo badať, že Spišiaci sa ešte len zohrávajú, nedarila sa im streľba z väčších vzdialeností a aj obranná činnosť pokrývkavala.
"Zlepšujeme sa od zápasu k zápasu. Ešte potrebujeme troška času, aby to bolo ideálne. Príkladom zlepšenia je aj nová posila Mason, ktorý bol v sobotu naším najlepším strelcom," skonštatoval D. Demečko.
V najbližšom siedmom kole hostia Spišiaci doma Dolný Kubín.
Najdôležitejšie správy z východu Slovenska čítajte na Korzar.sme.sk.